Nýr kostur fyrir félagsmenn í Póllandi – Sand Valley Golf Resort Sand Valley Golf Resort er nýr samstarfsaðili Golfklúbbs Reykjavíkur í Póllandi og ætlar að bjóða félagsmönnum upp á sérkjör á „ Stay & Play “ pökkum hjá sér á árunum 2020 - 2021 . Sand Valley Golf Resort var tilnefndur af Golf World Magazine sem besti golfvöllur Póllands og númer 78 í röðinni yfir bestu golfvelli Evrópu árið 2019 . GolfvöllurinnGolfvöllurinn liggur í ca. 45 mínútna fjarlægð frá Gdansk og er 18 holu völlur ( par 72 ) sem nær yfir 80 hektara land í sveitum Póllands . Á vellinum hefur Lotos Polish Open ( atvinnumótaröð ) verið haldið í tvígang , árið 2013 og 2014 . Á svæðinu er einnig að finna glæsilegt klúbbhús , 6 holu ( par 3 ) æfingavöll , æfingasvæði með 20 yfirbyggðum básum og stórt púttsvæði til æfinga . Tilander Golf Design hannaði völlinn í samvinnu við Tony Ristola sem hefur hannað velli bæði í Bandaríkjunum og Evrópu . Völlurinn er hannaður sem strandarvöllur en inni í landi ( e. Inland links ) sem gefur honum mikla sérstöðu . Kylfingar geta búist við að spila 18 eftirminnilegar holur þegar leikið er á Sand Valley . AðstaðaSand Valley svæðið er útbúið litlum villum sem hýsa allt frá 6 - 12 manns . Hverri villu fylgir sauna , fullbúið eldhús og frítt wifi , stærri húsunum fylgir einnig einkasundlaug . „ Stay & play “ pakkarnir sem boðið er upp á eru settir saman með það að markmiði að gestir fái að njóta þess að vera í hinu fullkoma golffríi , slaka á með fjölskyldu og vinum og það á bestu kjörunum . Félagsmenn Golfklúbbs Reykjavíkur njóta sérkjara hjá Sand Valley og geta valið á milli þess að vera í 5 , 7 eða 9 daga . Innifalið í pakkanum er akstur til og frá flugvelli , gisting , ótakmarkað golf , aðgangur að æfingasvæðum og þriggja rétta kvöldverður í klúbbhúsi alla dagana . Paul O‘Connor er tengiliður okkar hjá Sand Valley Golf Resort , hann veitir frekari upplýsingar og tekur á móti bókunum í gegnum netfangið paul.oconnor@sandvalley.pl - taka skal fram við bókun að gestir séu félagsmenn GR og framvísa félagsskírteini þegar mætt er á staðinn . Þetta er annar völlurinn í Póllandi sem félagsmönnum gefst nú kostur á að heimsækja á sérkjörum og ljóst að golfferðir eru orðnar tíðari til Austur Evrópu en áður þekktist . Við vonumst til að félagsmenn nýti sér það að kynnast Sand Valley Golf Resort á komandi tímabili .